DOHOME ทำ “ออลไทม์ไฮ” ต่อเนื่อง! 2 วันวิ่งเฉียด 20% รับดีมานด์ภาคอีสานพุ่ง
DOHOME ทำ "ออลไทม์ไฮ" ต่อเนื่อง! 2 วันวิ่งเฉียด 20% รับดีมานด์ภาคอีสานพุ่ง
DOHOME ทำ "ออลไทม์ไฮ" ต่อเนื่อง! 2 วันวิ่งเฉียด 20% รับดีมานด์ภาคอีสานพุ่ง
17 ก.ย. 2562

ผู้สื่อข่าวรายงานว่า ราคาหุ้นบริษัท ดูโฮม จำกัด (มหาชน) หรือ DOHOME ล่าสุด ณ เวลา 12.10 น. อยู่ที่ระดับ 11.80 บาท ปรับตัวขึ้น 0.40 บาท หรือ 3.51% ด้วยมูลค่าการซื้อขาย 937.42 ล้านบาท

ทั้งนี้ราคาหุ้น DOHOME ปรับตัวขึ้นแรงอย่างต่อเนื่อง โดยวานนี้ปิดตลาดที่ระดับ 11.40 บาท ปรับตัวขึ้นถึง 15.74 บาท โดยการปรับตัวขึ้น 2 วันทำการคิดเป็น 19.79% นับตั้งแต่ราคาหุ้นอยู่ที่ระดับ 9.85 เมื่อวันที่ 13 ก.ย.2562
ด้าน นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ราคาหุ้น บมจ. ดูโฮม (DOHOME) และบมจ.ทิปโก้แอสฟัลท์ (TASCO) ปรับตัวขึ้น คาดว่าจะเป็นการเข้ามาเล่นเก็งกำไรของนักลงทุน เนื่องจากหุ้นทั้งสองตัวนี้จะได้รับประโยชน์จากภาวะน้ำท่วมที่ภาคอีสานที่เกิดขึ้น โดยหลังเสร็จสิ้นน้ำท่วมแล้วก็คงจะต้องมีการซ่อมแซมกันเกิดขึ้น ทั้งนี้ได้แนะนำ “ซื้อ” หุ้น TASCO ด้วยราคาเป้าหมาย 26 บาท/หุ้น ขณะที่หุ้น DOHOME มีมุมมองในเชิงบวก
 
 